Taojuanas (Gaosiongas)
Taojuanas (kin. 桃源, pinyin: Táoyuán), taip pat Taujuanas – vienas iš Gaosiongo rajonų, esantis pietų Taivane. Gyventojų 4 tūkst. (2014 m. duomenys). Tai didžiausias Gaosiongo rajonas. Kraštovaizdis kalnuotas, gyventojų tankis vienas mažiausių Taivane. Teritorijoje įsiterpęs Jušano nacionalinis parkas. Teka Laonongo upė, svarbus Gaosiongo geriamojo vandens šaltinis. Daugiausia gyvena cou ir paivanai, Taivano aborigenų gentys.